CELEX: 32017D1178
Language: da
Date: 2017-06-02 00:00:00
Title: Kommissionens gennemførelsesafgørelse (EU) 2017/1178 af 2. juni 2017 om ændring af gennemførelsesafgørelse (EU) 2016/2008 om dyresundhedsmæssige foranstaltninger til bekæmpelse af lumpy skin disease i visse medlemsstater (meddelt under nummer C(2017) 3624) (EØS-relevant tekst. )

1.7.2017   
            
            
               DA
            
            
               Den Europæiske Unions Tidende
            
            
               L 170/98
            
         KOMMISSIONENS GENNEMFØRELSESAFGØRELSE (EU) 2017/1178
   af 2. juni 2017
   om ændring af gennemførelsesafgørelse (EU) 2016/2008 om dyresundhedsmæssige foranstaltninger til bekæmpelse af lumpy skin disease i visse medlemsstater
   
      
         (meddelt under nummer C(2017) 3624)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4,
   under henvisning til Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin (3), særlig artikel 19, stk. 1, litra a), artikel 19, stk. 3, litra a), og artikel 19, stk. 6,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (4), særlig artikel 4, stk. 3, og
   ud fra følgende betragtninger:
   
               (1)
            
            
               Ved direktiv 92/119/EØF er der fastsat generelle bekæmpelsesforanstaltninger, der skal iværksættes ved udbrud af visse dyresygdomme, herunder lumpy skin disease (LSD). Disse bekæmpelsesforanstaltninger omfatter oprettelse af beskyttelses- og overvågningszoner omkring den inficerede bedrift, og de giver også mulighed for at anvende nødvaccination i tilfælde af udbrud af LSD.
            
         
               (2)
            
            
               Ved Kommissionens gennemførelsesafgørelse (EU) 2016/2008 (5) fastsættes der dyresundhedsmæssige foranstaltninger til bekæmpelse af LSD i de i bilag I opførte medlemsstater eller dele heraf, herunder minimumskrav til vaccinationsprogrammer mod LSD, som medlemsstaterne forelægger for Kommissionen til godkendelse.
            
         
               (3)
            
            
               Ved artikel 2 i gennemførelsesafgørelse (EU) 2016/2008 defineres en »inficeret zone« som den del af en medlemsstats territorium, der er opført i del II i bilag I til afgørelsen, og som omfatter det område, hvor der er blevet bekræftet forekomst af LSD, og hvor der kan gennemføres vaccination mod LSD efter Kommissionens godkendelse af vaccinationsprogrammer. Ved artikel 2 i nævnte gennemførelsesafgørelse defineres en »sygdomsfri zone med vaccination« som den del af en medlemsstats territorium, der er opført i del I i bilag I til gennemførelsesafgørelsen, og som omfatter de områder, der er beliggende uden for de inficerede zoner, og hvor der gennemføres vaccination mod LSD efter Kommissionens godkendelse af vaccinationsprogrammer.
            
         
               (4)
            
            
               Ved artikel 3 i gennemførelsesafgørelse (EU) 2016/2008 er der med henblik på at minimere risikoen for spredning af LSD fastsat restriktioner for afsendelse af kvæg og vildtlevende drøvtyggere i fangenskab og visse animalske produkter fra de i bilag I til gennemførelsesafgørelsen opførte områder.
            
         
               (5)
            
            
               Artikel 7 i gennemførelsesafgørelse (EU) 2016/2008 giver mulighed for undtagelser fra de i artikel 3 i samme gennemførelsesafgørelse fastsatte restriktioner vedrørende afsendelse af sæd, æg og embryoner fra kvæg og vildtlevende drøvtyggere fra de områder, der i del I i bilag I til gennemførelsesafgørelsen er opført som sygdomsfrie zoner med vaccination.
            
         
               (6)
            
            
               Risikoniveauet for spredning af LSD via sendinger af sæd, æg og embryoner, når sådant avlsmateriale afsendes fra en sygdomsfri zone med vaccination til en anden sygdomsfri zone med vaccination eller til en inficeret zone, der ligger i den samme medlemsstat, bør differentieres. Det er derfor nødvendigt at fastsætte særskilte betingelser, der står i forhold til risiciene, for undtagelser, der gælder for sådanne sendinger, der forbliver i samme medlemsstat, forudsat at der er fastsat sådanne betingelser med henblik på sikker afsendelse af sådant avlsmateriale inden for den sygdomsfrie zone med vaccination eller den inficerede zone i samme medlemsstat. Artikel 7 i gennemførelsesafgørelse (EU) 2016/2008 bør derfor ændres.
            
         
               (7)
            
            
               Den 2. marts 2017 indberettede Grækenland et nyt udbrud af LSD i den regionale enhed Kérkira (Korfu), en ø i Det Joniske Hav ud for den nordvestligste del af Grækenland, hvor der ikke tidligere er indberettet udbrud af LSD. Af den grund bør de inficerede zoner i Grækenland, der er opført i del II i bilag I til gennemførelsesafgørelse (EU) 2016/2008 i forbindelse med LSD, udvides til også at omfatte den regionale enhed Kérkira (Korfu). Del II i bilag I til gennemførelsesafgørelse (EU) 2016/2008 bør derfor ændres.
            
         
               (8)
            
            
               Den 14. marts 2017 meddelte Grækenland Kommissionen sin beslutning om at foretage yderligere vaccination mod LSD i regionerne De Joniske Øer, De Nordægæiske Øer, De Sydægæiske Øer og Kreta, som er områder, hvor der til dato ikke er forekommet LSD, undtagen den regionale enhed Kérkira (Korfu), hvor sygdommen blev bekræftet den 2. marts 2017, og den regionale enhed Limnos, hvor sygdommen har været til stede siden 2015. Af den grund bør de pågældende regioner i Grækenland opføres som sygdomsfrie zoner med vaccination i del I i bilag I til gennemførelsesafgørelse (EU) 2016/2008. Del I i bilag I til gennemførelsesafgørelse (EU) 2016/2008 bør derfor ændres.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   I gennemførelsesafgørelse (EU) 2016/2008 foretages følgende ændringer:
   
               1)
            
            
               Artikel 7 affattes således:
               »Artikel 7
               Undtagelser fra forbuddet mod afsendelse af sæd, æg og embryoner fra kvæg og vildtlevende drøvtyggere i fangenskab fra de i bilag I, del I og II, opførte områder og særlige betingelser for afsendelse af de pågældende produkter inden for de i del I eller II opførte områder i samme medlemsstat
               1.   Uanset forbuddet i artikel 3, litra b), kan den kompetente myndighed tillade afsendelse af sæd, æg og embryoner fra kvæg og vildtlevende drøvtyggere i fangenskab fra sædopsamlingsstationer eller andre virksomheder beliggende i et område, der er opført i bilag I, del I, til et andet område, der er opført i bilag I, del I eller II, og ligger i den samme medlemsstat, forudsat at donordyr, sæd, æg og embryoner opfylder følgende betingelser:
               
                           a)
                        
                        
                           Donordyrene er blevet vaccineret og revaccineret mod lumpy skin disease i overensstemmelse med fabrikantens anvisninger for den anvendte vaccine, og den første vaccine er blevet indgivet mindst 60 dage før dagen for opsamling af sæden, æggene eller embryonerne, eller donordyrene er med negative resultater blevet underkastet en serologisk undersøgelse med henblik på påvisning af særlige antistoffer mod lumpy skin disease-virus på dagen for opsamling og mindst 28 dage efter opsamlingsperioden for så vidt angår sæd eller på opsamlingsdagen for så vidt angår embryoner og æg.
                        
                     
                           b)
                        
                        
                           Dyrene har i en periode på mindst 60 dage før dagen for opsamling af sæd, æg eller embryoner opholdt sig på en insemineringsstation eller på en anden egnet virksomhed, hvor der i en radius af mindst 20 km ikke er blevet bekræftet tilstedeværelse af lumpy skin disease i de seneste tre måneder før dagen for opsamling af sæd, æg eller embryoner, og hvor enhver bekræftet infektion med lumpy skin disease før dette har givet anledning til aflivning og destruktion af samtlige dyr på de angrebne bedrifter.
                        
                     
                           c)
                        
                        
                           Donordyrene er blevet klinisk undersøgt 28 dage før dagen for opsamling samt gennem hele opsamlingsperioden og viste ikke kliniske tegn på lumpy skin disease.
                        
                     
                           d)
                        
                        
                           Donordyrene er med negative resultater blevet underkastet agenspåvisning for lumpy skin disease ved polymerasekædereaktion (i det følgende benævnt »PCR«) udført på blodprøver, der blev taget ved begyndelsen af og herefter mindst hver 14. dag i løbet af opsamlingsperioden for så vidt angår sæd eller på dagen for opsamling for så vidt angår embryoner og æg.
                        
                     
                           e)
                        
                        
                           Sæden er med negative resultater blevet underkastet agenspåvisning for lumpy skin disease ved PCR, og
                        
                     
                           f)
                        
                        
                           den kompetente myndighed på oprindelsesstedet gennemfører et vaccinationsprogram mod lumpy skin disease, der opfylder betingelserne i bilag II, og som er godkendt af Kommissionen, og den har oplyst Kommissionen og de øvrige medlemsstater om begyndelsesdatoen og afslutningsdatoen for dens vaccinationsprogram, jf. bilag II.
                        
                     2.   Uanset forbuddet i artikel 3, litra b), kan den kompetente myndighed tillade afsendelse af sæd, æg og embryoner fra kvæg og vildtlevende drøvtyggere i fangenskab fra sædopsamlingsstationer eller andre virksomheder beliggende i et område opført i:
               
                           a)
                        
                        
                           bilag I, del I, til et bestemmelsessted beliggende i et andet område, der er opført i bilag I, del I eller II, og ligger i samme medlemsstat
                        
                     
                           b)
                        
                        
                           bilag I, del II, til et bestemmelsessted beliggende i et andet område, der er opført i bilag I, del II, og ligger i samme medlemsstat.
                        
                     Den undtagelse, som stk. 1, første afsnit, giver mulighed for, er underlagt betingelserne i stk. 1, litra a), b) og c).
               3.   Uanset forbuddet i artikel 3, litra b), kan den kompetente myndighed tillade afsendelse af sæd, æg og embryoner fra kvæg og vildtlevende drøvtyggere i fangenskab fra sædopsamlingsstationer eller andre virksomheder beliggende i de områder, der er opført i bilag I, del I, til ethvert område i den samme eller en anden medlemsstat eller til et tredjeland, forudsat at donordyr, sæd, æg og embryoner opfylder følgende betingelser:
               
                           a)
                        
                        
                           betingelserne i stk. 1, litra a)-f).
                        
                     
                           b)
                        
                        
                           Donordyrene opfylder alle andre relevante dyresundhedsmæssige garantier på grundlag af et positivt resultat af en risikovurdering af virkningerne af en sådan afsendelse og af de foranstaltninger mod spredning af lumpy skin disease, der kræves af den kompetente myndighed i oprindelsesmedlemsstaten, og som er godkendt af de kompetente myndigheder i transit- og bestemmelseslandene før afsendelsen af sådan sæd, sådanne æg eller sådanne embryoner, og
                        
                     
                           c)
                        
                        
                           oprindelsesmedlemsstaten oplyser straks Kommissionen og de øvrige medlemsstater om dyresundhedsgarantierne og de kompetente myndigheders godkendelse heraf, jf. litra b).
                        
                     4.   Hvis sæd, embryoner og æg, der opfylder kravene i nærværende artikels stk. 1 eller 3, afsendes til en anden medlemsstat eller til et tredjeland, tilføjes følgende supplerende ordlyd til de tilsvarende sundhedscertifikater, jf. direktiv 88/407/EØF, direktiv 89/556/EØF eller beslutning 93/444/EØF:
               
                  »…(Sæd, æg og/eller embryoner — angives, alt efter hvad der er relevant) i overensstemmelse med …(artikel 7, stk. 1 eller 3 — angives, alt efter hvad der er relevant) i Kommissionens gennemførelsesafgørelse (EU) 2016/2008 om dyresundhedsmæssige foranstaltninger til bekæmpelse af lumpy skin disease i visse medlemsstater«.«
               
            
         
               2)
            
            
               Bilag I erstattes af teksten i bilaget til nærværende afgørelse.
            
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 2. juni 2017.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  EFT L 62 af 15.3.1993, s. 69.
   
      (4)  EFT L 18 af 23.1.2003, s. 11.
   
      (5)  Kommissionens gennemførelsesafgørelse (EU) 2016/2008 af 15. november 2016 om dyresundhedsmæssige foranstaltninger til bekæmpelse af lumpy skin disease i visse medlemsstater (EUT L 310 af 17.11.2016, s. 51).
   
      BILAG
      Bilag I til gennemførelsesafgørelse (EU) 2016/2008 affattes således:
      »
            BILAG I
            DEL I
            
               »Sygdomsfrie zoner med vaccination«
            
            1.   Kroatien
            
            Hele landet.
            2.   Bulgarien
            
            
                     
                        A.
                     
                     
                        Følgende provinser i Bulgarien:
                        
                                    —
                                 
                                 
                                    provinsen Burgas
                                 
                              
                                    —
                                 
                                 
                                    provinsen Varna
                                 
                              
                                    —
                                 
                                 
                                    provinsen Dobrich
                                 
                              
                                    —
                                 
                                 
                                    provinsen Razgrad
                                 
                              
                                    —
                                 
                                 
                                    provinsen Silistra
                                 
                              
                                    —
                                 
                                 
                                    provinsen Ruse
                                 
                              
                                    —
                                 
                                 
                                    provinsen Pleven.
                                 
                              
                  
                     
                        B.
                     
                     
                        Følgende kommuner i Bulgarien:
                        
                                    —
                                 
                                 
                                    kommunerne Opaka, Popovo og Antonovo i provinsen Targovishte
                                 
                              
                                    —
                                 
                                 
                                    kommunerne Shumen, Kaspichan, Novi Pazar, Nikola Kozlevo, Kaolinovo, Venets og Hitrino i provinsen Shumen
                                 
                              
                                    —
                                 
                                 
                                    kommunerne Svishtov, Polski Trambesh og Strazhitsa i provinsen Veliko Tarnovo.
                                 
                              
                  3.   Grækenland
            
            Følgende regioner i Grækenland:
            
                        —
                     
                     
                        regionen De Joniske Øer, undtagen den regionale enhed Kérkira (Korfu)
                     
                  
                        —
                     
                     
                        regionen De Nordægæiske Øer, undtagen den regionale enhed Limnos
                     
                  
                        —
                     
                     
                        regionen De Sydægæiske Øer
                     
                  
                        —
                     
                     
                        regionen Kreta.
                     
                  DEL II
            
               »Inficerede zoner«
            
            1.   Grækenland
            
            
                     
                        A.
                     
                     
                        Følgende regioner i Grækenland:
                        
                                    —
                                 
                                 
                                    regionen Attika
                                 
                              
                                    —
                                 
                                 
                                    regionen Centralgrækenland
                                 
                              
                                    —
                                 
                                 
                                    regionen Centralmakedonien
                                 
                              
                                    —
                                 
                                 
                                    regionen Østmakedonien og Thrakien
                                 
                              
                                    —
                                 
                                 
                                    regionen Epiros
                                 
                              
                                    —
                                 
                                 
                                    regionen Peloponnes
                                 
                              
                                    —
                                 
                                 
                                    regionen Thessalien
                                 
                              
                                    —
                                 
                                 
                                    regionen Vestgrækenland
                                 
                              
                                    —
                                 
                                 
                                    regionen Vestmakedonien.
                                 
                              
                  
                     
                        B.
                     
                     
                        Følgende regionale enheder i Grækenland:
                        
                                    —
                                 
                                 
                                    den regionale enhed Limnos.
                                 
                              
                                    —
                                 
                                 
                                    den regionale enhed Kerkyra.
                                 
                              
                  2.   Bulgarien
            
            Hele landet undtagen de i del I opførte områder.
         «